text: यूपीए अध्यक्ष सोनिया गांधी और कांग्रेस अध्यक्ष राहुल गांधी भी दिल्ली के रामलीला मैदान में प्रदर्शन कर रहे हैं. उनके साथ बड़ी संख्‍या में कांग्रेस नेता मौजूद हैं. इनमें गुलाम नबी आजाद और आनंद शर्मा भी मौजूद हैं. पूर्व प्रधानमंत्री मनमोहन सिंह ने कहा कि मोदी सरकार से सभी वर्ग के लोग नाराज है. सरकार बदलने का वक्त आ गया है. बढ़े हुए पेट्रोल-डीजल के खिलाफ आरजेडी कार्यकर्ताओं ने बिहार के फतुहां स्टेशन पर कोलकाता-पटना लालकिला एक्सप्रेस को रोका और ट्रेन की इंजन पर चढ़ कर केंद्र सरकार के खिलाफ नारे लगाये. पटना के राजेंद्र नगर टर्मिनल के पास बस और ट्रेन पर पत्थरबाजी.